CELEX: 62018TN0730
Language: lt
Date: 2018-12-12 00:00:00
Title: Byla T-730/18: 2018 m. gruodžio 12 d. pareikštas ieškinys byloje DQ ir kt. / Parlamentas

11.2.2019   
            
            
               LT
            
            
               Europos Sąjungos oficialusis leidinys
            
            
               C 54/31
            
         
      2018 m. gruodžio 12 d. pareikštas ieškinys byloje DQ ir kt. / Parlamentas
      
      (Byla T-730/18)
      (2019/C 54/45)
      Proceso kalba: prancūzų
      
         Šalys
      
      
         Ieškovai: DQ ir vienuolika kitų ieškovų, atstovaujami advokato M. Casado García-Hirschfeld
      
         Atsakovas: Europos Parlamentas
      
         Reikalavimai
      
      Ieškovai Bendrojo Teismo prašo:
      
                  —
               
               
                  pripažinti šį ieškinį priimtinu ir pagrįstu;
               
            dėl to:
      
                  —
               
               
                  panaikinti implicitinį sprendimą atmesti 2017 m. gruodžio 13 d. ieškovų prašymą atlyginti žalą (ginčijamas sprendimas) pagal Pareigūnų tarnybos nuostatų 90 straipsnio 1 dalį;
               
            
                  —
               
               
                  prireikus, nuspręsti panaikinti 2018 m. rugsėjo 12 d. sprendimą atmesti 2018 m. gegužės 23 d. skundą pagal Pareigūnų tarnybos nuostatų 90 straipsnio 2 dalį;
               
            
                  —
               
               
                  priteisti neturtinės žalos, kurią sukėlė visi Parlamento aktai ir veiksmai, kuri turi būti apskaičiuojama vertinant bendrai ir kuri lygi, anot ieškovų, ex aequo et bono192 000 EUR sumai (gali būti pervertinta);
               
            
                  —
               
               
                  įpareigoti Parlamentą išmokėti kompensacines palūkanas ir susikaupusius delspinigius;
               
            
                  —
               
               
                  priteisti iš atsakovo visas bylinėjimosi išlaidas.
               
            
         Ieškinio pagrindai ir pagrindiniai argumentai
      
      Grįsdami ieškinį ieškovai remiasi Parlamento, kaip darbdavio, padarytais teisės pažeidimais, kai jis nesilaikė gero administravimo principo ir pareigos padėti, kėsinosi į jų orumą, pažeidė teisę į privatų ir šeimos gyvenimą, jų teisę į medicininės paslapties apsaugą, jų teisę turėti darbo sąlygas, kuriomis saugoma sveikata ir jų saugumą ir orumą.
      Ieškovai teigia, kad aplinkybės ir elgesys, apie kurį jie pranešė, yra prima facie tikros aplinkybės ir elgesys, kuris tikrai leidžia preziumuoti esant psichologinio priekabiavimo jų atžvilgiu ir jie daro išvadą, kad Europos Parlamentas yra atsakingas dėl savo pasyvumo nagrinėjant jų pagalbos prašymą, pagrįstą Europos Sąjungos pareigūnų tarnybos nuostatų 12 ir 24 straipsniais.